CELEX: 21994D1229(06)
Language: el
Date: 1994-12-02 00:00:00
Title: Απόφαση της Μεικτής Επιτροπής του ΕΟΧ αριθ. 29/94 της 2ας Δεκεμβρίου 1994 για τροποποίηση του παραρτήματος ΧΙΙΙ (μεταφορές) της συμφωνίας ΕΟΧ

Avis juridique important

|

21994D1229(06)

Απόφαση της Μεικτής Επιτροπής του ΕΟΧ αριθ. 29/94 της 2ας Δεκεμβρίου 1994 για τροποποίηση του παραρτήματος ΧΙΙΙ (μεταφορές) της συμφωνίας ΕΟΧ  

Επίσημη Εφημερίδα αριθ. L 339 της 29/12/1994 σ. 0089 - 0089

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ  ΕΟΧ Αριθ. 29/94 της 2ας Δεκεμβρίου 1994 για τροποποίηση του παραρτήματος XIII (Μεταφορές) της  συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη: τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της  συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98, Εκτιμώντας: ότι το παράρτημα XIII της συμφωνίας τροποποιήθηκε με την απόφαση αριθ. 7/94 της μεικτής επιτροπής  του ΕΟΧ της 21ης Μαρτίου 1994 για τροποποίηση του πρωτοκόλλου 47 και ορισμένων παραρτημάτων της  συμφωνίας για τον ΕΟΧ  (1) 7 ότι πρέπει να ενσωματωθεί στη συμφωνία η οδηγία 94/23/ΕΚ της Επιτροπής της 8ης Ιουνίου 1994 που  τροποποιεί, ενόψει του καθορισμού ελάχιστων προτύπων για τον έλεγχο των συστημάτων πέδησης των  οχημάτων, την οδηγία 77/143/ΕΟΚ του Συμβουλίου περί προσεγγίσεως των νομοθεσιών των κρατών μελών  σχετικά με τον τεχνικό έλεγχο των οχημάτων και των ρυμουλκουμένων τους  (2), ΑΠΟΦΑΣΙΖΕΙ: Άρθρο 1 Η ακόλουθη περίπτωση ενσωματώνεται στο παράρτημα XIII της συμφωνίας στο  σημείο 16 (οδηγία 77/143/ΕΟΚ του Συμβουλίου ) πριν από την προσαρμογή: «-  394 L 0023: Οδηγία 94/23/ΕΚ της Επιτροπής της 8ης Ιουνίου 1994 (ΕΕ αριθ. L 147 της 14. 6. 1994,  σ. 6).» Άρθρο 2 Τα κείμενα της οδηγίας 94/23/ΕΚ στη φινλανδική, ισλανδική, νορβηγική και σουηδική γλώσσα  που προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά. Άρθρο 3 Η παρούσα απόφαση αρχίζει να ισχύει από την 1η Φεβρουαρίου 1995, υπό την προϋπόθεση ότι  έχουν πραγματοποιηθεί προς τη μεικτή επιτροπή του ΕΟΧ όλες οι κοινοποιήσεις που προβλέπονται στο  άρθρο 103 παράγραφος 1 της συμφωνίας. . Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 2 Δεκεμβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN